mteb/NusaParagraphTopicClassification huggingface dataset:
Lega rasanye ati udeh nemuin obat mabok nyang pas, udeh gitu bahannye juga alami tuh kaga kecanduan lagi deh nyang namanye antimo. Namanya obat ye kalo kebanyakan juga kaga bae buat badan kite, emang sih nih obat manjur banget cuma kalo efeknya nanti kaga bae pan ngeri juga. Antimo ade kandungan dimenhydrinate nyang merupakan derivat entanolamin kerjanye sebagai antihistamin nyang bisa cegah mabok perjalanan ama vertigo. Nah alesan kite kaga boleh terlalu sering minum ni obat tuh karna bisa bikin mulut kering, susah bab, mual, muntah, diare ya pokoknya ngeri dah, nah kalo ada nyang alami knapa ga digunain dengan bae pan.
Elu punya minuman yang elu doyanin banget kagak? Nah aye punya. Bisa dikate, entu minuman favorit resepnye aye dan enyaknye aye. Jadi pas entu siang-siang udaranye lagi panas bener. Nah aye dan enyak aye liat di kulkas ada susu cair full cream dan yakult. Terus kebetulan lagi ada nutrisari. Udeh deh, aye dan enyak aye langsung bereksperimen. Awalnye enyak aye cuma nyampurin yakult dan nutrisari yang udah diaerin juga udeh diaduk-aduk. Terus abis entu aye ngide nambahin susu full cream, susu kental manis, dan gula pasir. Setelah masukin semua entu bahan dan ngaduk-ngaduk di gelas gede, kite pun makein es batu. Nah pas dicobain, ternyata rasanye enak bener dah! Setelah entu, kite pun sering bikin minuman campur aduk entu. Bahkan temen-temen aye yang sempet aye sediain entu minuman, ketagihan bener dan ikutan nyoba bikin di rumah.
Walaupun udeh dari jaman dulu agama di Indonesia entu bervariasi, sampe sekarang agama Islam tetep jadi agamanye mayoritas orang Indonesia. Ajaran Islam kagak dateng yang pertama kali ke Indonesia. Ajaran agama yang dateng ke Indonesia entu awalnye Hindu dan Buddha dikenalin sama orang-orang India. Abis entu, baru deh orang Gujarat bawa agama Islam, yang sekarang jadi agamanye mayoritas orang Indonesia. Sebagai agamanye mayoritas orang di Indonesia, pastinye orang-orang Islam butuh tempat atau rumah ibadah kan? Nah, rumah ibadah orang Islam entu namanye masjid. Terus lama kelamaan, selaen buat beribadah, masjid juga dijadiin tempat bermusyawarah orang Islam untuk mecahin masah yang ade di masyarakat. Terus, masjid juga berfungsi sebagai tempat buat belajar buat ningkatin kecerdasan dan ilmu pengetahuan orang Islam. Bahkan, masjid juga digunain buat perayaan hari besar, membimbing, tempat konsultasi, dan laen sebagainye. Jadinye sampe sekarang, masjid entu kagak cuma buat salat aje, tapi buat ceramah, buat belajar agama Islam, musyawarah, dan laennye.
Lebaran taon lalu ane bareng keluarge pulang kampung ke Bandung, sekalian jalan-jalan ngerayain ulang tahun pernikahan babe enyak aye, perjalanan kite dari jakarte subuh, kite naik mobil kijang innova babe ane, kite jalan dari rumah jam 5 pagi bari mampir dulu buat sholat subuh direst area km 19 tol cikampek, kite jalan subuh biar kaga kepegat macet, kite ber-4. sampe di Bandung kite muter-muter kota Bandung sebelom check in di Hotel. kite jajan disamping taman lansia bandung, disitu banyak jajanan tradisional, suasana kota Bandung nyang adem jadu bikin pengen ngunyah terus. kite jajan banyak makanan terus bari duduk-duduk dibawah pohon gede ditaman lansia
Ade banyak minuman yang disukain aye. Aye entu suka minuman susu, kopi, kopi susu, nutrisari, nutri sari campur yakult dan susu fullcream serta susu kental manis, yakult, jus jeruk, jus alpuket, jus mangga, jus blewah, jus melon, jus semangka, jus apel, milkshake cokelat, milkshake stroberi, milkshake vanila, milkshake stroberi, soda, dan ade laennye lagi yang aye lupa. Tapi ade juga beberape minuman yang aye benci, misalnye entu jamu, jus yang dicampur aneka ragam sayuran. Entu bener-bener aye benci. Rasanye aneh bener. Aye bingung kenape ade yang mau minum entu minuman. Udeh kayak kagak ade cara laen aje buat ngonsumsi sehat.
Secara bahasa, puasa diartikan sebagai menahan dari sesuatu. Syarat Sah Puasa Ramadhan adalah menahan diri dari segala hal yang dapat membatalkannya yang disertai dengan adanya niat dan dilakukan mulai dari terbit fajar hingga terbenamnya matahari. Rukun puasa ramadhan adalah menahan diri dari rasa lapar dan dahaga, serta dari perbuatan-perbuatan buruk maupun dari segala hal yang dapat membatalkannya dalam periode waktu tertentu dengan Persiapan Puasa Ramadhan dilakukan dalam jangka waktu satu hari. Adapun pelaksanaan Puasa Ramadhan dan Fadhilahnya adalah sebagai bentuk upaya dalam rangka menunaikan ibadah. Akan tetapi bagi sebagaian masyarakat, puasa juga dilakukan dalam rangka tujuan tertentu seperti untuk meningkatkan kualitas kehidupan spiritual seseorang, seperti puasa yang dilakukan oleh para pertapa.
Masalah game online makin kemari makin meresahkan, gara-gara gampang diakses banyak anak nyang kecanduan buat maen game. Padahal buat mata kan bahaya banget tuh, mangkanye kite bisa liat anak-anak kecil tuh matanye udeh pada gangguan, lebih lagi pada kaga doyan tuh ama nyang namanye sayur. Lite sebagai orang tua jangan ngalah dah ama anak, apalagi manjain anak selagi kite mampu. Maenan semahal apa pun kan juga bisa dibeli kalo ada duit mah, tapi kesehatan anak kan udeh kaga bisa dibeli di jaman sekarang, sehat itu udeh mahal. Mangkanye, kalo kite sayang ama anak, kote kudu tegas dan terapin anak kedisiplinan.
Elu tau kagak, kalo profesi yang berkaitan sama masakan itu kagak cuma koki doang? Selaen koki, sebenernye ade banyak profesi laen yang berkaitan dengan masakan. Elu beli jajanan dari tukang yang mangkal di pasar atau di mane pun, profesinye die juga terkait dengan masakan. Elu beli badogan di rumah badogan padang, profesinye si pemilik entu rumah badogan padang juga berkaitan sama masakan. Selaen entu, ade banyak lagi profesi yang berkaitan sama masakan, misalnye; ahli gizi, katering, pemilik toko kue, pegawai dapur rumah sakit,  penguji badogan, kritikus badogan, dan bahkan ade juga ilmuwan badogan dan stylist badogan! Widih, macem-macem bener kan?
Elu tau tentang mesin cuci? Atau elu baru aje mau beli? Elu udeh tau ape aje tentang entu mesin? Tau kagak, kalo mesin cuci entu pertama kali ditemuin pas 1851? Suatu terobosan yang ngebebasin para cewek dari kegiatan nyuci yang lumayan makan energi dan waktu. Waktu berjalan, pun jaman makin berkembang. Lama kelamaan, ditemuin lah solusi supaya para cewek ataupun semua orang bisa nyuci pakeannye tanpa kudu ngeluarin tenaga dan waktu yang banyak. Apelagi sekarang entu mesin cuci ade dalem beragam ukuran, warna, dan jenis. Katenye sih, mesin cuci buatan Amerika masih jadi mesin cuci yang sumbu horizontalnye terbaik alias pemimpin pasar. Nah gimane? Elu udeh ade mesin cuci atau sekarang udeh niat buat beli belom?
Penghujung bulan suci Ramadhan kelaurga aye udeh kaga jualan yang namanya menu-menu takjil lagi tuh. Masuk minggu-minggu akhir puasa kite banting setir ke jualan aneka kue kering buat suguhan pas hari raya nanti. Macem-macem yang kite jual, ade yang udah kesohor trus kaga pernah ketinggalan tuh ade kue nastar, ada kue biji ketapang, ade putri salju, ade lagi tuh namanya akar kelapa. Orang-orang biasanye tuh udeh pada mesen dari awal-awal puasa, nah kite batesin tuh jumlahnye soalnye takut kaga kebedag. Pas udeh deket waktunye mulai kite bikin trus orang-orang yang pada mesen udah siap pade ngambil tuh sebelum lebaran. Bulan puasa ampe lebaran tuh emang berkah buat ane sekeluarga, soalnya rejeki tuh jadi berlimpah, tapi ga lupa juga ama zakat fitrahnye.
Selaen sosis solo, kita juga liat macem-macem kue basah. Salah satunya ada kue talam yang udah kita bahas punya dua jenis. Ada kue talam yang pake warna coklat lapisan ijo, ada juga warna ijo lapisan putih. Kali ini kita coba tengok gimana cara bikin kue talam warna ijo yang di atasnya warna putih. Awalnya, kita buat lapisan ijo dulu. Rebus santen dicampur gula pasir, garem, daun pandan, ama pasta pandan ampe anget (jangan mendidih). Adonan santen itu tuang ke dalem tepung beras, aduk ampe rata. Abis itu, kita siapin cetakan, kita olesin minyak dikit ke cetakan. Tuang adonan ke dalem cetakan jangan ampe penuh. Terus kukus pake api sedeng 20 menit. Buat adonan putihnya, kita rebus santen, garem, ama daun pandan ampe anget, terus ampurin ke dalam tepung beras. Tuang adonan putih ini di atas lapisan ijo yang tadi. Kukus 15 menit ampe mateng. Kalo udah dingin, kue talam bisa dikeluarin dari cetakan.
Es selendang mayang yang warna warni bikin mata hati jadi girang liatnye, karena demen bener dah liat warnanye cakep bener gonjreng, belom lagi rasanye yang ajib bener. Selendang mayang ntu berbahan dasar udeh ade dari zamannye Belanda tempo dulu. Es ntu karena seger bener yang suka bejibun. Rasanye yang manis dan seger diminum pas panasnye Jakarte ngebeletak di tengah hari bolong. Es selendang mayang terdiri dari potongan adonan warna warni semacem kue lapis yang terbuatnye dari sagu yang dikasih aneka warna gonjreng bikin mata jadi seger liatnye. Rasanye yang manis, dan gurih, terbuat dari santen, dan gula jawa cair buat kuahnye jadi kuahnye warna coklat, terus ditambahin es batu jadi makin seger dah. Es ntu dinamainnye selendang mayang karna warnanye yang warna warni gonjreng bikin mata girang, dan perut girang karena pan enak bener dah ni garesan, bikin mulut bawaannye mau ngeganyem terus.
Saat ngaji disekolah dimulai saat tk diajari oleh ustadzah di TK al haromain pujon diajari huruf hijaiyah ummi jilid 1 hingga naik ke jenjang berikutnya di SDIT ya bunayya itu juga merupakan satu yayasan jadi masih bisa melanjutkan ngaji yang saya peroleh saat TK jadi tidak mengulang lagi saat di jenjang sekolah dasar metode yang diajarkan juga sama, dulu waktu SD lantaran saya sudah lulus jilid 6 lalu alquran, tajwid dan ghorib jika semua selesai maka akan ada tes untuk masuk ke hafalan al quran, tesnya dinamai munaqosah sebelum kita munaqosah ada tryout yang dilakukan beberapa kali untuk menyatakan siswa bisa melakukan ujian munaqosah dengan lancar jika pada tahap munaqosah kita gagal kita tidak dapat melanjutkan ke tahan ujian munaqosah.
Al-Qur'an diturunin Allah Swt. sêbagè pêdoman idup saban muslim, yakni sumbêr sêgalè hukum nyang kudu dimiluin dalêm idup. Al-Qur’an sêbagè pêdoman idup ngasih pêtunjuk lêngkêp têradêp aturan-aturan idup manusiè nyang dapêt nyiptêin kêidupan nyang kêrasan, bahagiè, amè sêjahtêrè. Olèh karna ntu, Al-Qur'an kudu sênantiasè dibacè, dipêlajarin, dipahamin maknènyè, amè dijadiin dasar dalêm kêidupan sêari-ari. Sêbagè sêorang mukmin kitè kudu ngêmahamin bahwa Al-Qur’an adalah kalam (pêrkatèan; ucapan) Allah Swt. Al-Quran adalah pêtunjuk bagi orang-orang nyang bêriman. Sêlanjutnyè, bagi siapè ajè nyang miluin amè ngamalin isi Al-Quran, mangkè diè bakal mênuju sorga-Nyè. Sêbaliknyè, barangsiapè nyang kagak ngamalin isi Al-Qur'an, diè bakal mênuju nêrakè-Nyè.
Jaman sekarang nyari duit udah kagak lagi liat status ama macem gaweannya. Banyak bujang ama gadis yang masih pada muda-muda banget ngejalanin usaha apaan aja yang jia demenin ama emang ngasilin duit yang banyak. Dulu orang nganggep remeh ke orang yang dagang gerobakan keliling. Sekarang, orang yang sekolah tinggi juga kagak masalah jualan di pinggir jalan pake gerobak. Dulu, waktu jaman bocah ada jajanan namanya kembang tahu. Ampir saban yang dagang keliling itu bapa-bapa yang bawa pikulan ada dandangnya. Nah, jaman sekarang orang yang jualan kembang tahu itu malah banyakan bujang. Biasanya orang yang masih muda ini juga pikirannya kreatif. Ada aja idenya. Jadi, kembang tahu yang jaman dulu cuman pake aer gula, sekarang udah ditambahin macem-macem rasa kayak susu ama keju.
Pêsaing usahè merupakan sêbuah kompêtisi antarè parè pênjual nyang samè-samè bêusahè pèngèn ngêdapêt kêuntungan, pangsa pasar, sêrtè jumlèh pênjualan nyang tinggi. Pêsaing bukan sêlamènyè ngêjadi ancêman bagi êlu. Carè mêrèka dalêm bêusahè jugè bisè diconto, sêpêrti dalêm hal pêmasaran produk, kêrjè samè timnyè, amè laèn sêbagènyè. Ngêmilikin polè pikir positip bakal ngêbantu supayè kagak ngêjadiin sêgalè hal sêbagè sêsuatu nyang buruk. Dêngan adènyè pêrsaingan, sêorang wirèusahè dituntut buat têrus krèatip, inopatip, sêrtè ngêmilikin dayè saing tinggi. Tumannyè mêrèka jugè montên kêsuksèsan pêsaing ngêjadi bahan èdukasi, sepêrti ngêmbangin stratègi usahè nyang lêbih baèk. Ntulah bêbêrapè alêsan ngapè sêorang wirèusahè kudu krèatip.
Pengalaman saya ketika menghafalkan Al Qur'an adalah salah satu pengalaman paling indah dan membekas dalam benak saya. Dan bagi saya tidak ada yang dapat menggantikan pengalaman tsb. Saya menghafal Qur'an ketika masih di pondok pesantren, sekitar dua tahun yang lalu. Walhamdulillah, orangtua memang mengarahkan untuk masuk ke pondok tahfidz ketika SMP dan saya tidak keberatan sama sekali dengan arahan beliau. Pengalaman yang saya lalui tentunya penuh dengan suka duka, tangis perjuangan dan tawa kebahagiaan. Ya namanya kehidupan, pasti semuanya imbang. Dulu, saya mondok di pondok yang bukan gedung. Pondok saya seperti rumah-rumah dengan pekarangan dalam satu kompleks, plus kolam ikan dan banyak pepohonan. Khas di pedesaan. Saya suka itu! Kombinasi lingkungan yang seperti itu, alhamdulillah biidznillah memudahkan saya dalam menghafal. Satu tempat yang paling saya ingat adalah, gazebo belakang pondok dengan hamparan kebun jambu dan suara sungai. Saya biasanya pergi ke gazebo bersama teman-teman/sendiri ketika pagi di hari libur serta siang hari di hari biasa. Langit terhampar begitu luasnya, menampakkan warna kebiruan dan semburat putih awan. Terkadang, semilir angin menidurkan saya yang kelelahan setelah menghafal.
Kemaren dibagi seiket buah rambutan ama tetangga. Ngeliat seiket gitu isinya banyak banget. Takut kagak kemakan, terus lama-lama busuk. Kepikiran banget malah jadi kebuang. Coba-coba cari ide biar rambutannya kagak kebuang. Abis itu, muncul ide buat dijadiin minuman aja. Rambutan tadi langsung dikupasin satu-satu ampe abis. Abis dikupasin langsung dicuci, biar kagak ada kotoran atawa semut yang nempel. Biasanya di kulit rambutan itu ada banyak semut idup atawa yang udah mati masih nempel. Kalo udah yakin bersih, rambutan tadi ditaro di gidir ama aer. Masak di atas kompor ampe aernya mendidih. Kalo udah mendidih, matiin kompor, terus diemin ampe anget-anget kuku. Abis itu, tuangin madu ampe dirasa udah pas manisnya. Kalo aernya udah adem, bisa simpen di kulkas. Kita bisa minum kapan aja selama aer rambutan ini masih cakep.
Bagi para pecinta olahraga terutama bulu tangkis, kejuaraan piala Sudirman atau Sudirman Cup tidaklah asing. Nama kejuaraannye ntu rupanye diambil dari nama mantan atlet sekaligus legenda bulu tangkis Indonesia, Dick Sudirman. Lahir di Pematang Siantar, 29 April 1922, Dick Sudirman merupakan sosok yang mendirikan organisasi PBSI (Persatuan Bulu Tangkis Indonesia). Beliau juga adalah tokoh di balik bergabungnya IBF (federasi bulu tangkis internasional) dan BWF (federasi bulu tangkis dunia). Beliau merasa bahwa kedua kubu tersebut seharusnye bisa menjadi 1 badan organisasi. Melalui pertemuannye di Bandung, 28 Mei 1979, Dick Sudirman menyampaikan usulannye tersebut. Dua tahun berselang, ide Dick Sudirman berhasil disetujui hingga. IBF kemudian bersatu dengan BWF, kemudian menyandang nama BWF, seperti yang dikenal hingga saat ini. Dick Sudirman wafat pada 10 Juni 1986 lantaran menderita stroke. Karena jasanye sangat besar bagi dunia bulu tangkis, sahabat Dick Sudirman, Suharso Suhandinata, mengusulkannye kepada Presiden IBF kala itu, Arthur Jones, untuk mengadakan kejuaraan Piala Sudirman demi mengenang Dick Sudirman. Usulan ntu diterima dan Piala Sudirman digelar untuk pertama kalinya pada 1988. Dick Sudirman masuk dalam Hall of Fame BWF tahun 1997.
Jambu biji dikenal karne belah tengah buenye ade biji nyang ngumpul  ama  ukurannye kecit. Bue jambu biji punye kandungan vitamin C lebih tinggi dari jeruk. Jambu biji punye banyak manpaat buat kesehatan, antara laen ngobatin diare karne punye kandung astringen. Bise juga ngobatin batuk ama flu karne punye kandungan vitamin C ama zat besi nyang epektip buat ngehambat inpeksi virus flu. Jambu biji eni juga bagus buat miara kulit. Kandungan astringet di dalem jambu biji bakal ningkatin tekstur kulit ama ngencengin kulit nyang mulai kendor. Bukan cuman ntu jambu biji juga punye kandungan vitamin A, C, dan potasium nyang punye fungsi jadi antioksidan nyang ngebantu proses detoksifikasi ama ngejage kulit tetep sehat ama bebas keriput.
Kalau pas udeh masuk akhir ramadhan mau lebaran, udeh waktunye dimane orang-orang rumah gedongan pade pusing. Gegara berarti waktunye mereka puter otak buat cari pengganti mba-mba yang pade udeh asisten rumah tangga mereka buat pade pulang kampung. Udeh pasti banget ntu hal yang bikin pusing banget dah. Mane namanye lebaran ntu bakalan bejibun tamu bakalan dateng ke rumah. Baik keluarga, atau temen-temen, atau tetangga bisa aje pade dateng ke rumah buat kumpul lebaran. Hal yang bikin pusing ntu bebenahnye, karena kalo masak tinggal beli. Masalahnye kalo udeh lebaran susah bener cari orang penggantinye. Namun saat ini kaga usah pake pusing lagi. Karena udeh ada alat canggih buat bisa nyedot debut nyapu jalan sendiri kaga pake capek. Salah satu merk yang udeh ngeluarin sapu dari robot ntu namanye kurumi. Ntu benda bener-bener ngebantu banget.
Sholat teraweh hukumnye emang sunah muakkad, cuma kite ada baenya buat kerjaen sholat. Kalo emang kaga memungkinkan buat sholat di masjid, kite bisa kok sholat teraweh sendiri di rumah. Pertama kite mesti baca nyang namanya niat buat sholat teraweh, terus lanjut buat baca takbiratul ihram. Lanjut buat takbir dibarengin ama takbiratul ihram. Lanjutannye, kite bisa baca surat Al-Fatihah, nah lanjutin lagi tuh ama salah satu surat nyang ada di dalem Al-Qura'an. Abis itu bisa kitee lanjutin ama geraknnsholat kaya biasanye. Dalem ngerjain sholat taraweh nih, ade dua organisasi nyang beda ngerjain rakatnye. Satunye 11 rakaat udeh ama witir, nyang satu lagi ,23 rakaat ama witir.
Daon pandan ngêmilikin aromè nyang khas. Daonnyè nyang bêwarnè ijo tuè banyak digunèin sêbagè bahan campuran pêranti ĝanyêman amè minuman. Daon pandan jugè bêmanpaat sêbagè pêwarnè ijo alami. Padè musim ujan, êlu kudu ngurangin jumlèh pênyiraman daon pandan. Kalo padè musim kêmarau êlu ngêlakuin pênyiraman sêbanyak duè kali sêari, wayah musim ujan tibang pêrlu atu kali sêari, yakni wayah ujan lagi bêrênti dalêm waktu radè lamè. Kalo kêbangêtan banyak aèr, akar pandan bakal gampang bonto. Pêmbêrian pupuk dalêm masa pêrawatan jugè sêbaèknyè dilakuin atu kali dalêm atu bulan. Sêlaèn ntu, pêranti nyêgah daon pandan disêrang hama, êlu bisè ngatasinnyè dêngan insèktisida. Nyok, rawat tanêman daon pandanlu!
Elu suka robot? Elu tau kagak kalo sekarang entu ade robot yang bisa bantu kerjaan rumah kite? Misalnye entu robit pembersih lantai. Katenye sih, robot pembersih lantai entu kagak cuma bisa ngisep debu dan kotoran, tapi katenye juga bisa bersihin lantai dengan perintah yang udeh terprogram dengan baik. Umumnyd, robot vacuum cleaner satu entu bakalan muterin dan jelajahin seluruh area rumah buat bersih-bersih. Bahkan, ade beberape tipe dengan aplikasi yang ngehubungin antara robot pembersih lantai di rumah dengan telepon genggam. Jadinye, elu bisa kendaliin robot buat bersihin rumah pas kapan pun sesuai keinginan elu. Widih, canggih bener ye robot satu entu?
Kalo tamagotchi beda lagi, die tuh lebih simpel karna cuma ngerawat atu hewan peliharaan. Maenannye juga simpel, bisa di bawa kemana aja, bentuknye juga lucu-lucu. Nah, di dalem game itu tuh si hewan peliaharaan kite kasih makan, trus juga bisa kita ajak maen game, ada beberapa game nyang bisa dimaenin jadi kaga bosen dah kaga timbang kasih makan doang. Selaen itu, si maenan tamagochi ini hewan peliharaannye tuh bisa istirahat kalo cape, nah nanti kalo udeh batrenya penuh die bisa lagi tuh diajak maen. Tapi, maenan ini kaga di charge pake listrik, dimaeninnye masih pake batre. Aye tuh tau karna aye sempet dikasih tamagochi bekas sepupu aye, girang banget rasanye.
Teh merupakan minuman herbal nyang dipercaya ngêmilikin banyak khasiat akibat kandungan senyawa aktifnya nyang kaya. Kaya bakal senyawa berkhasiat, teh dihubungkan dêngan beragam manfaat kêsèhatan. Salèh atunyè adalah efek meredakan stres. Bukan tibang dari kandungan senyawa aktifnya, teh jugè ngêmilikin aroma nyang khas nyang dikatakan bisè ngasih efek menenangkan atau relaksasi dalêm waktu singkat. Wayah êni, teh chamomile sêcarè luas digunakan buat efek terapeutik. Êlu bisè dêngan mudah mempersiapkan teh herbal êni kalo ngêmilikin bunga kering amè daun tanaman chamomile. Buat ngêjè teh chamomile, pêrtamè didihkan secangkir air dalêm panci. Wayah udèh mendidih, tambahkan atu sendok teh chamomile kê dalamnya. Didihkan lagi selama atu menit amè tutup panci. Angkat teh dari api amè biarkan selama atu atau duè menit sêhinggè bunga sepenuhnya terseduh. Êlu bisè menambahkan madu atau gula buat meningkatkan rasa. Tambahkan pula sedikit jus lemon kalo menginginkannya.
Dulu bener dari rakyat Betawi, ada seorang jagoan yang namanye Pitung. Si Pitung entu anaknye Bang Piun dan Empok Pinah. Si Pitung entu seringnye dipanggil sebagai Bang Pitung. Bang Pitung entu pendekar yang baek, taat beragama, dan hobinye nolong orang. Bang pItung entu katanye sakti. Suatu hari, Bang Pitung mau nolong masyarakat yang miskin. Die pun ngumpulin para pemuda dari kampungnye. Terus mereka ngerampok orang kaya dan hartanye dibagiin ke orang miskin. Nah aksinye entu didenger sama orang Belanda yang nguasain entu daerah. Udeh ade beragam upaya buat naklukin Pitung dan kagak pernah berhasil. Akhirnye orang Belanda nyaris nyerah sampe akhirnye tau kelemahannye Pitung. Mereka pun ngambil jimatnye Pitung. Akhirnye, Pitung pun mati.
Elu pernah musuhan sama temen? Aye pernah. Lebih tepatnye, temen yang aye belain malah fitnah dan bikin aye di-bully sama orang-orang hampir sekelas. Awalnye, temen aye yang sok ngatur di kelas, merintahin semuanye kudu musuhin salah satu temen kelas kite. Nah aye kagak mau ikut-ikutan. Aye pun nemenin temennye aye entu. Karena entu, makin lama, aye dan die makin akrab. Die sering curhat dan aye pun nanggepin. Eh kagak taunye, die malah fitnah ape yang aye bilang ke temen aye yang tukang ngatur entu. Aye pun dipanggil sama Si Tukang Ngatur itu dan dikelilingin sama keroco-keroconye. Asli kayak di sinetron. Terus abis entu mereka bully aye. Intinye hubungan aye sama temen SD aye jelek bener deh. Pade hobi ngatur, musuh-musuhan, dan fitnah.
Mulai awal tahun 2012, Indonesia ntu melalui Peraturan Menteri Kominfo No. 05 tahun 2012, mengadopsi standar penyiaran televisi digital terestrial Digital Video Broadcasting – Terrestrial second generation (DVB-T2) yang merupakan pengembangannye dari standar digital DVB-T yang sebelumnye ditetapkan pada tahun 2007. Dalam hal ntu, pemerintah berusaha untuk beradaptasi dengan perkembangan teknologi yang begitu pesat dan menganggapnye sebagai suatu peluang bagi pengembangan industri penyiaran nasional ke depan. Sebelum menetapkan standar digital tersebut, pemerintah terlebih dahulu melakukan kajian dan konsultasi publik dengan melibatkan para stakeholders terkait.  Penyiaran televisi digital terrestrial adalah penyiaran yang menggunakannye frekuensi radio VHF / UHF seperti halnya penyiaran analog, akan tetapi dengan format konten yang digital. Dalam penyiaran televisi analog, semakin jauh dari stasiun pemancar televisi signal akan makin melemah dan penerimaan gambar menjadi buruk dan berbayang. Lain halnye dengan penyiaran televisi digital yang terus menyampaikan gambar dan suara dengan jernih sampai pada titik dimana signal tidak dapat diterima lagi. Singkat kata, penyiaran TV digital hanya mengenal dua status: Terima (1) atau Tidak (0). Artinye, apabila perangkat penerima siaran digital dapat menangkap sinyal, maka program siaran ntu bakal diterima. Sebaliknye, jika sinyal kagak diterima maka gambar-suara tidak muncul.